Reakcija (fizika)
<s>Reakcija, u fizici, je sila kojom se neko fizikalno tijelo odupire djelovanju vanjske sile (akcije).</s>

<s>Objašnjenje 
Kad se naslanjamo na zid, on se opire tolikom silom kolikom ga mi pritiskujemo.</s><s>Da nema zida, morao bi jedan čovjek tolikom silom podupirati naša leđa kolikom se silom zid odupirao da održimo ravnotežu.</s><s>Isto tako kolikom težinom neka zgrada pritiskuje na svoj temelj, tolikom se silom, ali protivnoga smjera, temelj tome odupire.</s><s>Kad toga ne bi bilo, ne bi postojala ravnoteža, i zgrada bi se srušila.</s><s>Sila kojom se neko tijelo odupire djelovanju vanjske sile (akcije) zove se reakcija.</s><s>Dakle, svaka sila (akcija) izaziva protusilu (reakciju) koja je po veličini jednaka akciji, ali je suprotnoga smjera.</s><s>To je treći glavni zakon mehanike ili treći Newtonov zakon.</s>

<s>Newtonovi zakoni gibanja</s>

<s>Newtonovi zakoni gibanja ili Newtonovi aksiomi su tri zakona klasične mehanike objavljena 1687. godine u djelu Philosophiae naturalis principia mathematica Isaaca Newtona.</s><s>Mogu se formulirati na različite načine iako imaju jednoznačni smisao.</s><s>Ovdje su navedene uobičajene formulacije iz mnogih današnjih standardnih udžbenika (a ne prijevod izvornog Newtonovog teksta na latinskom).</s><s>Pojmovi "gibanje tijela", "brzina tijela" i "ubrzanje tijela" odnose se na centar masa tijela.</s>

<s>Zakon akcije i reakcije 
Ako jedno tijelo djeluje silom na drugo, tada i to drugo tijelo djeluje silom na ono prvo.</s><s>Te dvije sile jednakog su iznosa, suprotnog smjera i leže na istom pravcu.</s><s>Sile su međudjelovanje dvaju tijela, i zato se uvijek javljaju u paru; jednu od njih, najčešće proizvoljno, nazivamo akcijom, a drugu reakcijom.</s>

<s>Izvori</s>

<s>Klasična mehanika</s>

